  Наталья Тетерина 16-тӥ тулыспалэ Москваысь Пионеръёслэн юртазы пиналъёсты удмурт лулчеберетэн тодматозы. Мастер-классъёс но шудонъёс Йӧскалык лулчеберетъёсъя «Мынам доре – Москва» нылпи фестивальлэн (6+)  Финн-угор калыкъёслэн лулчеберетсылэн нуналэз улсын ортчозы, ивортэмын Россилэн шоркарысьтыз удмуртъёслэн «ВКонтакте» . Удмурт лулчеберетэз Можга карысь эктонъя «REKA» дуэт, этнокырӟась Наталия Дзыга, актриса Ольга Александрова, баянэн шудӥсь Степан Лагунов возьматозы. Озьы ик перепеч кутонъя но чыртывесь лэсьтонъя мастер-классъёс радъяськозы. Улосчиослы юрттыны мылкыд карисьёсты удмурт дэремъёсын лыктыны куро, куноосты пумитан 13 часын кутскоз.  Пусъём, удмуртъёсын ӵош ужрадын комиос, поръёс, мордваос но карелъёс асьсэ лулчеберетэнызы тодматозы. Ватсалом, Йӧскалык лулчеберетъёсъя нылпи фестивалез Москваысь Йӧскалык политикая но улосвылкуспо герӟетъёсъя департамент но Дышетонъя департамент радъяло.   Тегъёс: Лулчеберет Москва Удмуртия удмуртъёс финн-угоркалыкъёс  